ডিমৌ আৰক্ষী থানাৰ অন্তৰ্গত ডিমৌৰ মাজমজিয়াৰ দুখনকৈ ব্যৱসায়িক প্ৰতিষ্ঠানৰ পৰা শুকুৰবাৰে নিশা দুস্কৃতিকাৰীয়ে লুট-পাট চলাই বিভিন্ন সা-সামগ্ৰী চুৰ কৰি নিয়ে।
ঘটনা অনুসৰি শুকুৰবাৰে নিশা ৩৭ নং ৰাষ্ট্ৰীয় ঘাইপথৰ কাষত থকা 'হৰি ওম' নামৰ মোবাইল বিক্ৰী কৰা দোকানখনৰ পৰা দুস্কৃতিকাৰীয়ে কেইবাটাও মোবাইল হেণ্ডচেট, হোম থিয়েটাৰ মিউজিক চিষ্টেম আদি চুৰ কৰি নিয়ে।
তদুপৰি, মোবাইল দোকানখনৰ একেবাৰে কাষতে লাগি থকা এখন হোটেলত চোৰকেইটাই প্ৰৱেশ কৰি বিভিন্ন সামগ্ৰী লণ্ড ভণ্ড কৰাৰ লগতে নগদ ধন লুট কৰি নিয়ে। এই ঘটাৰ সন্দৰ্ভত দোকান কেইখনৰ স্বত্বাধিকাৰি কেইজনে ডিমৌ আৰক্ষী থানাত এজাহাৰ দাখিল কৰে।
বৰ্তমান ডিমৌত এনেধৰণৰ ঘটনাৰ ফলত স্থানীয় ৰাইজ শংকিত হৈ পৰিছে। উল্লেখ্য যে যোৱা মাহত ডিমৌৰ পৰা এখন ইণ্ডিকা গাড়ীত গৰু চুৰ কৰা ঘটনাত আৰক্ষীয়ে এতিয়ালৈকে এজনো অপৰাধীক কৰায়ত্ব কৰিবলৈ সক্ষম নহ'ল।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
